**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

 2021 թվականի N - Լ

**ՌԱԶՄԱԿԱՆ ԳՈՐԾՈՂՈՒԹՅՈՒՆՆԵՐԻ ՀԵՏԵՎԱՆՔՈՎ ՎՆԱՍՎԱԾՔ (ՎԻՐԱՎՈՐՈՒՄ) ՍՏԱՑԱԾ ԵՎ ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԱՆՁ ՃԱՆԱՉՎԱԾ ՆԱԽԿԻՆ ԶԻՆԾԱՌԱՅՈՂՆԵՐԻ (ՆՐԱՆՑ ՀԱՎԱՍԱՐԵՑՎԱԾ ԱՆՁԱՆՑ)** **ԱՇԽԱՏԱՆՔԻ ՏԵՂԱՎՈՐՄԱՆ ԴԵՊՔՈՒՄ ԳՈՐԾԱՏՈՒԻՆ ՊԵՏԱԿԱՆ ԱՋԱԿՑՈՒԹՅԱՆ ՏՐԱՄԱԴՐՄԱՆ ՄԻՋՈՑԱՌՈՒՄԸ ՀԱՍՏԱՏԵԼՈՒ ՄԱՍԻՆ**

Հիմք ընդունելով Հայաստանի Հանրապետության Սահմանադրության 83-րդ հոդվածը և 146-րդ հոդվածի 4-րդ մասը՝ Հայաստանի Հանրապետության կառավարությունը որոշում է.

1. Հաստատել ռազմական գործողությունների հետևանքով վնասվածք (վիրավորում) ստացած և հաշմանդամություն ունեցող անձ ճանաչված նախկին զինծառայողներին (նրանց հավասարեցված անձանց) **աշխատանքի տեղավորման դեպքում գործատուին պետական աջակցության տրամադրման** միջոցառումը՝ համաձայն հավելվածի։

2. Հայաստանի Հանրապետության աշխատանքի և սոցիալական հարցերի նախարարին՝ մինչև 2021 թվականի ապրիլի 15-ը ներկայացնել սույն որոշմամբ սահմանված աջակցության տրամադրման կարգը:

3. Սույն որոշումն ուժի մեջ է մտնում հրապարակմանը հաջորդող օրվանից։

Հավելված

ՀՀ կառավարության 2021 թվականի

 -ի N - Լ որոշման

**ՄԻՋՈՑԱՌՈՒՄ**

**ՌԱԶՄԱԿԱՆ ԳՈՐԾՈՂՈՒԹՅՈՒՆՆԵՐԻ ՀԵՏԵՎԱՆՔՈՎ ՎՆԱՍՎԱԾՔ (ՎԻՐԱՎՈՐՈՒՄ) ՍՏԱՑԱԾ ԵՎ ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԱՆՁ ՃԱՆԱՉՎԱԾ ՆԱԽԿԻՆ ԶԻՆԾԱՌԱՅՈՂՆԵՐԻ (ՆՐԱՆՑ ՀԱՎԱՍԱՐԵՑՎԱԾ ԱՆՁԱՆՑ) ԱՇԽԱՏԱՆՔԻ ՏԵՂԱՎՈՐՄԱՆ ԴԵՊՔՈՒՄ ԳՈՐԾԱՏՈՒԻՆ ՊԵՏԱԿԱՆ ԱՋԱԿՑՈՒԹՅԱՆ ՏՐԱՄԱԴՐՄԱՆ**

1. Միջոցառման նպատակն է աջակցություն տրամադրել ռազմական գործողությունների հետևանքով վնասվածք (վիրավորում) ստացած և հաշմանդամություն ունեցող անձ ճանաչված նախկին զինծառայողներին (նրանց հավասարեցված անձանց) աշխատանքի ընդունած գործատուին` նշված անձանց աշխատավարձից հաշվարկված և վճարված եկամտային հարկի չափով աջակցություն տրամադրելու, ինչպես նաև անհրաժեշտության դեպքում, աշխատատեղի հարմարեցման ծախսերի փոխհատուցման միջոցով։

2. Միջոցառման շրջանակում գործատու է համարվում այն իրավաբանական անձը կամ անհատ ձեռնարկատերը, որը 2021 թվականի մայիսի 1-ից հետո աշխատանքային պայմանագիր է կնքել սույն միջոցառման 1-ին կետում նշված և 2021 թվականի ապրիլի 1-ից հետո մինչև սույն միջոցառման շրջանակներում աշխատանքի ընդունվելը «Եկամտային հարկի, շահութահարկի և սոցիալական վճարի անձնավորված հաշվառման համակարգում» առկա տեղեկատվության հիման վրա հարկ վճարող չհանդիսացող անձի հետ։

3. Միջոցառման շրջանակներում աշխատանքի տեղավորված յուրաքանչյուր անձի համար՝

1) գործատուին տրամադրվում է աջակցություն՝ այդ անձի աշխատավարձից հաշվարկված և վճարված եկամտային հարկի չափով, եռամսյակային կտրվածքով՝ առավելագույնը 100 000 դրամի չափով,

2) գործատուի մոտ աշխատատեղի հարմարեցման անհրաժեշտության դեպքում, այդ նպատակով, գործատուին տրվում է միանվագ փոխհատուցում՝ ոչ ավելի, քան 500 000 դրամի չափով:

4. Միջոցառման 3-րդ կետի 1-ին ենթակետում նշված աջակցությունը տրամադրվում է առավելագույնը մեկ տարի ժամկետով։

5. Միջոցառմամբ նախատեսված աջակցությունը տրամադրվում է սույն միջոցառման 2-րդ կետում նշված անձանց վերականգնողական անհատական ծրագրի հիման վրա։

6. Միջոցառումից օգտվելու համար գործատուի կողմից դիմումը ներկայացվում է մինչև 2021 թվականի դեկտեմբերի 20-ը։

7. Աջակցության տրամադրումը դադարեցվում է, եթե լուծվում է միջոցառման շրջանակներում կնքված աշխատանքային պայմանագիրը։

8. Աջակցությունը տրամադրվում է գործատուին՝ նրա բանկային հաշվեհամարին փոխանցելու միջոցով:

**ՀԻՄՆԱՎՈՐՈՒՄ**

**«ՌԱԶՄԱԿԱՆ ԳՈՐԾՈՂՈՒԹՅՈՒՆՆԵՐԻ ՀԵՏԵՎԱՆՔՈՎ ՎՆԱՍՎԱԾՔ (ՎԻՐԱՎՈՐՈՒՄ) ՍՏԱՑԱԾ ԵՎ ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԱՆՁ ՃԱՆԱՉՎԱԾ ՆԱԽԿԻՆ ԶԻՆԾԱՌԱՅՈՂՆԵՐԻ (ՆՐԱՆՑ ՀԱՎԱՍԱՐԵՑՎԱԾ ԱՆՁԱՆՑ) ԱՇԽԱՏԱՆՔԻ ՏԵՂԱՎՈՐՄԱՆ ԴԵՊՔՈՒՄ ԳՈՐԾԱՏՈՒԻՆ ՊԵՏԱԿԱՆ ԱՋԱԿՑՈՒԹՅԱՆ ՏՐԱՄԱԴՐՄԱՆ ՄԻՋՈՑԱՌՈՒՄԸ ՀԱՍՏԱՏԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

**1. Իրավական ակտի անհրաժեշտությունը (նպատակը)**

Ներկայացվող նախագծի նպատակն է աջակցություն տրամադրել այն գործատուներին, որոնք աշխատանքի են ընդունել ռազմական գործողությունների հետևանքով վնասվածք (վիրավորում) ստացած և հաշմանդամություն ունեցող անձ ճանաչված նախկին զինծառայողներին (նրանց հավասարեցված անձանց)` նրանց աշխատավարձից հաշվարկված և վճարված եկամտային հարկի չափով աջակցություն տրամադրելու, ինչպես նաև, անհրաժեշտության դեպքում, աշխատատեղի հարմարեցման ծախսերի փոխհատուցման միջոցով։

**2. Առաջարկվող կարգավորման բնույթը**

Նախագծով առաջարկվում է պետական աջակցություն տրամադրել այն գործատուներին, որոնք 2021 թվականի մայիսի 1-ից հետո աշխատանքային պայմանագիր կկնքեն ռազմական գործողությունների հետևանքով վնասվածք (վիրավորում) ստացած և հաշմանդամություն ունեցող անձ ճանաչված նախկին այն զինծառայողների (նրանց հավասարեցված անձանց) հետ, որոնք 2021 թվականի ապրիլի 1-ից հետո մինչև սույն միջոցառման շրջանակներում աշխատանքի ընդունվելը «Եկամտային հարկի, շահութահարկի և սոցիալական վճարի անձնավորված հաշվառման համակարգում» առկա տեղեկատվության հիման վրա չեն հանդիսացել հարկ վճարող։ Նշված անձանց զբաղվածության ապահովման նպատակով առաջարկվում է աջակցություն տրամադրել այդ անձանց աշխատանքի ընդունած գործատուներին՝ նրանց աշխատավարձից հաշվարկված և վճարված եկամտային հարկի չափով աջակցություն տրամադրելու, ինչպես նաև, անհրաժեշտության դեպքում, աշխատատեղի հարմարեցման ծախսերի փոխհատուցման միջոցով։ Ընդ որում, աշխատանքի տեղավորած յուրաքանչյուր անձի համար նախատեսվում է առավելագույնը մեկ տարի ժամկետով գործատուին տալ աջակցություն` նշված անձանց աշխատավարձից հաշվարկված և վճարված եկամտային հարկի չափով, եռամսյակային կտրվածքով՝ առավելագույնը 100 000 դրամի չափով, ինչպես նաև աշխատատեղի հարմարեցման անհրաժեշտության դեպքում, այդ նպատակով գործատուին տալ միանվագ փոխհատուցում՝ ոչ ավելի, քան 500 000 դրամի չափով:

Միջոցառման շրջանակներում աշխատատեղի հարմարեցման համար աջակցության տրամադրումը նախատեսվում է իրականացնել ռազմական գործողությունների հետևանքով վնասվածք (վիրավորում) ստացած և հաշմանդամություն ունեցող անձ ճանաչված նախկին զինծառայողների (նրանց հավասարեցված անձանց) վերականգնողական անհատական ծրագրի հիման վրա։

Հայաստանի Հանրապետությունում զինծառայության հետ կապված հաշմանդամություն ունեցող անձանց թվաքանակը 2021թ․ հունվարի 1-ի դրությամբ կազմում է 9834։

**3. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ աշխատանքի և սոցիալական հարցերի նախարարության կողմից:

**4. Ակնկալվող արդյունքը**

Նախագծի ընդունմամբ ակնկալվում է պետական աջակցության տրամադրման միջոցով ապահովել ռազմական գործողությունների հետևանքով վնասվածք (վիրավորում) ստացած և հաշմանդամություն ունեցող անձ ճանաչված նախկին զինծառայողների (նրանց հավասարեցված անձանց) զբաղվածությունը։

**5. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները**

Նախագծի ընդունման կապակցությամբ լրացուցիչ ֆինանսական միջոցների անհրաժեշտություն չի առաջանում և պետական բյուջեում ծախսերի ավելացում չի նախատեսվում, քանի որ միջոցառման ֆինանսավորումը նախատեսվում է իրականացնել ՀՀ 2021 թվականի պետական բյուջեով Զբաղվածության ծրագրի (1088) իրականացման համար հատկացված ֆինանսական միջոցներից։

**ԱՄՓՈՓԱԹԵՐԹ**

**«ՌԱԶՄԱԿԱՆ ԳՈՐԾՈՂՈՒԹՅՈՒՆՆԵՐԻ ՀԵՏԵՎԱՆՔՈՎ ՎՆԱՍՎԱԾՔ (ՎԻՐԱՎՈՐՈՒՄ) ՍՏԱՑԱԾ ԵՎ ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԱՆՁ ՃԱՆԱՉՎԱԾ ՆԱԽԿԻՆ ԶԻՆԾԱՌԱՅՈՂՆԵՐԻ (ՆՐԱՆՑ ՀԱՎԱՍԱՐԵՑՎԱԾ ԱՆՁԱՆՑ)** **ԱՇԽԱՏԱՆՔԻ ՏԵՂԱՎՈՐՄԱՆ ԴԵՊՔՈՒՄ ԳՈՐԾԱՏՈՒԻՆ ՊԵՏԱԿԱՆ ԱՋԱԿՑՈՒԹՅԱՆ ՏՐԱՄԱԴՐՄԱՆ ՄԻՋՈՑԱՌՈՒՄԸ ՀԱՍՏԱՏԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. ՀՀ ֆինանսների նախարարություն** | 04.03.2021թ. |
| N 01/8-3/3143-2021 |
| 1. Առաջարկում ենք Նախագծով հաստատվող հավելվածի 3-րդ կետով գործատու համարել ոչ միայն իրավաբանական անձանց, այլ նաև անհատ ձեռնարկատերերին: | Ընդունվել է։ |
| 2. Նախագծի 3-րդ կետի համաձայն՝ այն գործում է ***2021 թվականի ապրիլի 1-ից մինչև դեկտեմբերի 30-ը***: Մինչդեռ Նախագծի հավելվածի 6-րդ կետով սահմանվում է, որ աջակցությունը տրամադրվում է ***առավելագույնը*** ***մեկ տարի ժամկետով***: Արդյունքում ստեղծվում է իրավիճակ, որի դեպքում միջոցառման շրջանակներում կնքված և 2021 թվականի դեկտեմբերի 30-ից հետո գործող (մինչև մեկ տարին լրանալը) աշխատանքային պայմանագրերի հիման վրա աջակցության տրամադրման հետ կապված հարաբերությունները դուրս են մնում որևէ կարգավորման շրջանակից: Հաշվի առնելով վերոգրյալը՝ առաջարկում ենք Նախագծի գործողության ժամկետը համապատասխանեցնել աջակցության տրամադրման առավելագույն ժամկետի հետ: Իսկ այն դեպքում, եթե գործողության ներկայացված ժամկետներով նպատակ է դրվել սահմանափակել Նախագծի շրջանակներում նոր աշխատանքային պայմանագրերի կնքումը, ապա նպատակահարմար ենք համարում ժամանակավոր գործողություն սահմանել իրավական ակտի համապատասխան առանձին մասերի համար: | Ընդունվել է։ |
| 3. Միջոցառման 8-րդ կետով նախատեսվում է սահմանել, որ դրանից օգտվելու համար գործատուի կողմից դիմումը պետք է ներկայացվի էլեկտրոնային եղանակով, սակայն ո´չ Նախագծից, ո´չ կից ներկայացված հիմնավորումից պարզ չէ՝ դիմումներն էլեկտրոնային եղանակով ներկայացնելիս ինչ փաստաթղթեր են կցվելու վերջինիս և արդյոք էլեկտրոնային եղանակով դիմումի ձև մշակվելու է և ում կողմից, ինչ ժամկետում: | Ընդունվել է։Գործատուի կողմից դիմումի ներկայացման պահանջները նախատեսված է կարգավորել միջոցառման իրականացման կարգով, որը նախագծի 2-րդ կետի համաձայն՝ ՀՀ կառավարություն կներկայացվի մինչև ս․թ․ ապրիլի 15-ը: |
| 4. Միաժամանակ հաշվի առնելով, որ մարտական գործողությունների ժամանակ զոհված անձանց ընտանիքները աջակցություն են ստանում պետական բյուջեից և «Զինծառայողների ապահովագրության» հիմնադրամի կողմից, առաջարկում ենք Նախագծի շրջանակում առաջնահերթություն տալ մարտական գործողություններին մասնակցած գործազուրկ անձանց զբաղվածության ապահովմանը, ինչը թույլ կտա սահմանափակ ռեսուրսների պարագայում աջակցությունն իրականացնել առավել հասցեական: | Ընդունվել է։ |
| **2. ՀՀ պետական եկամուտների կոմիտե** | 03.03.2021թ. |
| N 01/3-3/12020-2021 |
| 1. Նախագծի հավելվածի՝* 1-ին կետով սահմանվում է, որ նույն միջոցառման նպատակն է աջակցություն տրամադրել 2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության դեմ սանձազերծված պատերազմի ընթացքում մարտական գործողությունների մասնակցած գործազուրկ անձանց, ինչպես նաև մար­տա­կան գործողությունների ժամանակ զոհված զինծառայողի ընտանիքի գործա­զուրկ անդամներին (ամուսին, երեխա, հայր, մայր, քույր, եղբայր) աշխատանքի ընդու­նելու պատրաստակամություն հայտնած գործատուին` շահառուների աշխատա­վարձից հաշ­վարկ­ված և վճարված եկամտային հարկի չափով աջակցություն տրամադրելու միջոցով,
* 5-րդ կետին համապատասխան՝ նույն միջոցառման շրջանակներում աշխա­տանքի տեղավորված յուրաքանչյուր շահառուի համար գործատուին տրա­մադրվում է աջակցություն՝ շահառուի աշխատավարձից հաշվարկված և վճարված եկամտային հարկի չափով, եռամսյակային կտրվածքով՝ առավելագույնը 100 000 դրամի չափով,
* 7-րդ կետին համապատասխան՝ նույն միջոցառման շրջանակներում, որպես աջակցություն, գործատուին տրամադրվող գումարը՝ համաձայն Հայաստանի Հանրա­պետության օրենսդրության, ենթակա չէ հարկման։

Վերոնշյալի հետ կապված անհրաժեշտ է հաշվի առնել, որ ՀՀ հարկային օրենսգրքի՝- 8-րդ հոդված 1-3-րդ մասերին համապատասխան՝ ՀՀ-ում գործում են հարկման ընդհանուր և հատուկ համակարգեր: Հարկման ընդհանուր համակարգի շրջանակ­ներում կազմակերպությունները, անհատ ձեռնարկատերերը և նոտարները հարկվում են, մասնավորապես, ԱԱՀ-ով և (կամ) շահութահարկով: Հարկման հատուկ համակար­գերից՝1) շրջանառության հարկի համակարգի շրջանակներում կազմակերպությունները հարկվում են ԱԱՀ-ին և (կամ) շահութահարկին փոխարինող շրջանառության հարկով, իսկ անհատ ձեռնարկատերերը և նոտարները` շահութահարկով և ԱԱՀ-ին փոխարինող շրջանառության հարկով.3) միկրոձեռնարկատիրության համակարգի շրջանակներում կազմակերպություն­ները և ֆիզիկական անձինք օրենսգրքի 56-րդ գլխով սահմանված դեպքերում ազատ­վում են մասնավորապես ԱԱՀ-ով և (կամ) շահութահարկով, ինչպես նաև շրջանա­ռության հարկով հարկումից,- 60-րդ հոդվածի 1-ին մասի 1-2-րդ կետերին համապատասխան՝ ԱԱՀ-ով հարկման օբյեկտ է համարվում  ապրանքի մատակարարումը, եթե ապրանքի մատակարարման վայրը, օրենսգրքի 37-րդ հոդվածի համաձայն, համարվում է Հայաստանի Հանրա­պե­տութ­յունը, աշխատանքի կատարումը և (կամ) ծառայության մատուցումը (բացառութ­յամբ նույն հոդվածի 3-րդ մասով սահմանված դեպքերի),- 108-րդ հոդվածի 1-ին մասի 10-րդ կետին համապատասխան՝ շահութահարկով հարկման բազայի որոշման նպատակով շահութահարկ վճարողների համար եկամուտ չեն համարվում՝ հարկային պարտավորությունների կատարմանն ուղղվող՝ պետական կամ համայնքային բյուջեից տրամադրվող գումարները։ Օրենսգրքի 43-րդ հոդվածի 1-ին մասին համապատասխան՝ հարկային պարտավորություն է համարվում որևէ տեսակի հարկի և (կամ) վճարի, ինչպես նաև օրենսգրքի և (կամ) վճարների վերաբերյալ ՀՀ օրենքների դրույթները խախտելու համար հաշվարկված՝ օրենսգրքով և (կամ) վճարների վերաբերյալ ՀՀ օրենքներով սահմանված տույժերի, տուգանքների, ինչպես նաև վնասի հատուցման գումարներ վճարելու՝ հարկ վճարողի պարտավորությունը, բացառությամբ նույն հոդվածի 2-րդ մասով սահմանված դեպքերի,- 256-րդ հոդվածի 1-ին մասին համապատասխան՝ շրջանառության հարկով հարկման օբյեկտ են համարվում ապրանքների մատակարարումը, աշխատանքների կատարումը և (կամ) ծառայությունների մատուցումը, բացառությամբ «Պետական տուրքի մասին» ՀՀ օրենքի 19.7-րդ և 19.8-րդ հոդվածներով սահմանված գործու­նեութ­յան տեսակների շրջանակներում ապրանքների մատակարարումը, աշխատանքների կատարումը և (կամ) ծառայությունների մատուցումը: Նույն մասի կիրառության իմաստով` ծառայությունների մատուցում են համարվում նաև ոչ նյութական ակտիվների օտարման գործարքները, ինչպես նաև այն գործարքները, որոնց դիմաց ստացվում են վարձակալական կամ օգտագործման վճար, տոկոս և (կամ) ռոյալթի,Այսպիսով, վերոնշյալ կարգավորումներին համապատասխան՝ հարկային պարտա­վորությունների կատարմանն ուղղվող պետական կամ համայնքային բյուջեից տրա­մադրվող գումարները՝* հարկման ընդհա­նուր համակար­գում գործող հարկ վճարողների համար ԱԱՀ-ով հարկման օբյեկտ չեն հա­մար­վում, իսկ շահութահարկի հաշվար­կման նպատակով օրենսգրքի 108-րդ հոդվածի 1-ին մասի 10-րդ կետին համապատասխան՝ եկամուտ չեն համարվում,
* շրջանառության հարկի համակարգի շրջանակներում գործող հարկ վճարողների համար շրջանառության հարկով հարկման օբյեկտ չեն համարվում։

Հաշվի առնելով վերոգրյալը, ինչպես նաև հիմք ընդունելով օրենսգրքի 19-րդ հոդ­վածի 3-րդ մասը, այն է՝ հարկային արտոնությունները սահմանվում են բացառապես օրենսգրքով կամ ՀՀ օրենքներով, առաջարկում ենք Նախագծի հավելվածի 7-րդ կետը հանել։ | Ընդունվել է։ |
| 2. Նախագծի 3-րդ կետին համապատասխան՝ նույն որոշումն ուժի մեջ է մտնում ստորագրման պահից և գործում է 2021 թվականի ապրիլի 1-ից մինչև դեկտեմբերի 30-ը։ Միաժամանակ, Նախագծի հավելվածի`* 2-րդ կետին համապատասխան՝ նույն միջոցառման շրջանակում շահառու են համարվում 2021 թվականի հունվարի 1-ից հետո մինչև նույն միջոցառման շրջանակ­ներում աշխատանքի ընդունվելը աշխատանք չունեցող, միջոցառման 1-ին կետում նշված անձինք,
* 3-րդ կետին համապատասխան՝ նույն միջոցառման շրջանակում գործատու է համարվում այն իրավաբանական անձը, որը նույն որոշումն ուժի մեջ մտնելուց հետո աշխա­տանքային պայմանագիր է կնքել շահառուի հետ,
* 6-րդ կետին համապատասխան՝ նույն միջոցառման 5-րդ կետում նշված աջակցությունը տրամադրվում է առավելագույնը մեկ տարի ժամկետով։

Հաշվի առնելով վերոգրյալը՝ որոշման կիրառության ժամանակահատվածի հստա­կեցման նպատակով, առաջարկում ենք խմբագրել Նախագծի 3-րդ և հավելվածի 3-րդ կետերը։Միաժամանակ, հաշվի առնելով այն հանգամանքը, որ գործատու կարող են հանդիսանալ անհատ ձեռնարկատերը և նոտարը, առաջարկում ենք Նախագծի հավելվածի 3-րդ կետում «իրավաբանական անձը» բառերից հետո ավելացնել «, անհատ ձեռնարկատերը կամ նոտարը» բառերը։ | Ընդունվել է։Մասամբ է ընդունվել:Նախագծի հավելվածի 3-րդ (ներկայիս 2-րդ) կետը «իրավաբանական անձը» բառերից հետո լրացվել է «կամ անհատ ձեռնարկատերը» բառերով։ |
| 3. Նախագծի հավելվածի 2-րդ կետի համաձայն՝ միջոցառման շրջանակում շահառու են համարվում 2021 թվականի հունվարի 1-ից հետո մինչև միջոցառման շրջանակներում աշխատանքի ընդունվելը աշխատանք չունեցող, միջո­ցառ­ման 1-ին կետում նշված անձինք: Տարընթերցումները բացառելու նպատակով, առաջարկում ենք Նախագծում սահմանել նաև աշխատանք չունեցող եզրույթը: Մասնավորապես, անհատ ձեռնարկատերը կամ ինքնուրույնաբար իրեն աշխատանքով ապահովված ֆիզիկական անձը որոշման իմաստով հանդիսանում է շահառու, թե ոչ։ | Ընդունվել է։ |
| **3. ՀՀ արդարադատության նախարարություն** | 04.03.2021թ. |
| N /27.3/5170-2021 |
| 1. «2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության դեմ սանձազերծված պատերազմի ընթացքում մարտական գործողությունների մասնակցած գործազուրկ անձանց, ինչպես նաև մարտական գործողությունների ժամանակ զոհված զինծառայողի ընտանիքի գործազուրկ անդամների աշխատանքի տեղավորման դեպքում գործատուին պետական աջակցության տրամադրման միջոցառումը հաստատելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետի **«զոհված անձանց»** ձևակերպումն անհրաժեշտ է վերանայել՝ նկատի ունենալով, որ Նախագիծը վերաբերում է 2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության դեմ սանձազերծված պատերազմի ընթացքում մարտական գործողությունների մասնակցած գործազուրկ անձանց, ինչպես նաև մարտական գործողությունների ժամանակ **զոհված զինծառայողի** ընտանիքի գործազուրկ անդամների աշխատանքի տեղավորման դեպքում գործատուին պետական աջակցություն տրամադրելուն: | Ընդունվել է։ |
| 2. Նախագծի 3-րդ կետի **«ստորագրման պահից»** բառերն անհրաժեշտ է փոխարինել **«հրապարակմանը հաջորդող օրվանից»** բառերով՝ նկատի ունենալով «Նորմատիվ իրավական ակտերի մասին» օրենքի 23-րդ հոդվածի 7-րդ մասը: | Ընդունվել է։ |
| 3. Նախագծի 1-ին կետով հաստատված հավելվածի (այսուհետ՝ Հավելված) 1-ին և 2-րդ կետերն անհրաժեշտ է վերանայել՝ նկատի ունենալով, որ Նախագծի նպատակն է գործատուներին աջակցություն տրամադրելը, հետևաբար վերջինս պետք է համարվի սույն միջոցառման շահառու: | Ընդունվել է։Նախագծի հավելվածի 3-րդ կետը խմբագրվել է` այն շեշտադրմամբ, որ միջոցառման շահառու են համարվում մարտական գործողությունների մասնակցած աշխատանք չունեցող անձինք, որոնց աշխատանքի տեղավորման նպատակով աջակցություն է տրամադրվելու գործատուներին։ |
| 4. Հավելվածի 4-րդ կետով գործատու է համարվում **միայն** իրավաբանական անձը,ինչը պարզաբանման կարիք ունի: | Ընդունվել է։ |
| 5. Հավելվածի 6-րդ կետով նախատեսվում է, որ աջակցությունը տրամադրվում է առավելագույնը մեկ տարի ժամկետով**,** իսկՆախագծի 3-րդ կետով՝ որպես Նախագծի գործողության ժամկետ նշվել է 2021թ. ապրիլի 1-ից մինչև դեկտեմբերի 30-ը, հետևաբար աջակցության տրամադրման ժամկետն ունի հստակեցման կարիք: | Ընդունվել է։ |
| 6. Հավելվածի 10-րդ կետում նշված «փոխհատուցման ենթակա գումարը»ձևակերպումը պարզաբանման կարիք ունի՝ նկատի ունենալով, որ Նախագիծը վերաբերում է աջակցության տրամադրմանը: | Ընդունվել է։Նախագծի հավելվածի 10-րդ (ներկայիս 8-րդ) կետը խմբագրվել է։ |
| **4. ՀՀ էկոնոմիկայի նախարարություն** | 05.03.2021թ. |
| N 01/2768-2021 |
| 1. Առաջարկում ենք նախագծի 1-ին կետում «զոհված անձանց» բառերը փոխարինել «զոհված զինծառայողի» բառերով։ | Ընդունվել է։ |
| 2. Միաժամանակ, հաշվի առնելով ՀՀ աշխատանքային օրենսգրքի 18-րդ հոդվածի 2-րդ կետը՝ Գործատու կարող է լինել աշխատանքային իրավունակություն և գործունակություն ունեցող իրավաբանական անձը` անկախ կազմակերպական-իրավական և սեփականության ձևից, առաջարկում ենք նախագծի 1-ին կետով հաստատված հավելվածի 3-րդ կետում անհատ ձեռնարկատերերին ևս ներառել սույն միջոցառման շրջանակում որպես գործատու: | Ընդունվել է։ |
| **5. ՀՀ վարչապետի աշխատակազմի սոցիալական հարցերի վարչություն** | 11.03.2021թ. |
| N 02/11.8/7631-2021 |
|  1. Համաձայն նախագծին կից հավելվածի 1-ին կետի՝ «Սույն միջոցառման նպատակն է աջակցություն տրամադրել 2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության դեմ սանձազերծված պատերազմի ընթացքում մարտական գործողությունների մասնակցած անձանց **աշխատանքի ընդունելու պատրաստակամություն հայտնած գործատուին**` շահառուների աշխատավարձից հաշվարկված և վճարված եկամտային հարկի չափով աջակցություն տրամադրելու միջոցով», մինչդեռ նախագծով նախատեսված է գործատուին աջակցություն տրամադրել վերոնշյալ անձանց աշխատանքի տեղավորման, այլ ոչ թե պատրաստակամություն հայտնելու դեպքում: | Ընդունվել է։ |
|  2. Համաձայն նախագծին կից հավելվածի 2-րդ կետի՝ «Սույն միջոցառման շրջանակում շահառու են համարվում 2021 թվականի հունվարի 1-ից հետո մինչև սույն միջոցառման շրջանակներում աշխատանքի ընդունվելը «Եկամտային հարկի, շահութահարկի և սոցիալական վճարի անձնավորված հաշվառման համակարգում» առկա տեղեկատվության հիման վրա հարկ վճարող չհանդիսացող, միջոցառման 1-ին կետում նշված անձինք, որոնց աշխատանքի **տեղավորման նպատակով աջակցություն է տրամադրվում** գործատուին», մինչդեռ նախագծով աջակցությունը գործատուին տրամադրվում է ոչ թե աշխատանքի տեղավորման նպատակով, այլ աշխատանքի տեղավորման դեպքում: | Ընդունվել է։ |
| 3. Նախագծի հավելվածը խմբագրել այն տրամաբանությամբ, որ միջոցառման շահառու հանդիսանա գործատուն: | Ընդունվել է։ |
| 4. Հիմնավորման մեջ նշվում է, որ նախագծի ընդունման կապակցությամբ լրացուցիչ ֆինանսական միջոցների անհրաժեշտություն չի առաջանում և պետական բյուջեում ծախսերի ավելացում չի նախատեսվում: Կարծում ենք, որ այս պնդումը լրացուցիչ պարզաբանման կարիք ունի, քանի որ եռամսյակային կտրվածքով՝ պատերազմի մասնակից անձին աշխատանքի ընդունած գործատուներին փոխհատուցում տրամադրելը  հանգեցնելու է որոշակի ծախսերի: | Ընդունվել է։ |
| 5. Քանի որ նախագիծը վերաբերում է Արցախյան պատերազմի մարտական գործողությունների մասնակիցներին, առաջարկում ենք նախագծի վերաբերյալ ստանալ նաև պաշտպանության նախարարության կարծիքը: | Ընդունվել է։ |
| **6. ՀՀ վարչապետի աշխատակազմի իրավաբանական վարչություն** | 11.03.2021թ. |
| N 02/11.8/7631-2021 |
| Առաջարկվող նախագծի ընդունման դեպքում մարտական գործողություններին մասնակցած անձանց, ըստ էության, աշխատանքի ընդունվելիս տրվելու է որոշակի առավելություն այդպիսի կարգավիճակում չգտնվող այլ անձանց նկատմամբ: Քանզի պետությունը խրախուսում է գործատուին, որպեսզի աշխատող ընտրելիս դրսևորի տարբերակված մոտեցում՝ հիմք ընդունելով անձի սոցիալական խմբի պատկանելությունը: Գտնում ենք, որ առաջարկվող կարգավորումը չի բխում ՀՀ իրավակարգավորումներից, մասնավորապես՝ Սահմանադրություն 57-րդ հոդվածի համաձայն՝ աշխատանքային իրավունքները յուրաքանչյուրի հիմնական իրավունքներից է, Սահմանադրության 29-րդ հոդվածը սահմանում է, որ խտրականությունը կախված անձնական կամ սոցիալական բնույթի այլ հանգամանքներից արգելվում է: Համանման կարգավորումներ նախատեսված են նաև ՀՀ աշխատանքային օրենսգրքով, որի 3-րդ հոդվածի 1-ին մասի 5-րդ կետը, որպես աշխատանքային օրենսդրության սկզբունք, ամրագրում է աշխատողների իրավունքների և հնարավորությունների հավասարությունը, իսկ նույն օրենսգրքի 3.1-ին հոդվածը սահմանում է, որ խտրականություն է համարվում անձնական կամ սոցիալական բնույթի այլ հանգամանքների պատճառով ցանկացած ուղղակի կամ անուղղակի տարբերակում: Հետևաբար՝ առաջարկվող կարգավորումը, լայն առումով, խտրական առավելություն է նախատեսում որոշակի խումբ անձանց նկատմամբ, ինչը անընդունելի է:  | Ընդունվել է։Նախագիծը խմբագրվել է, որի արդյունքում շահառուների շրջանակն ավելի է նեղացվել՝ նախատեսելով աջակցություն միայն այն գործատուների համար, որոնք աշխատանքի կընդունեն ռազմական գործողությունների հետևանքով վնասվածք (վիրավորում) ստացած և հաշմանդամություն ունեցող անձ ճանաչված նախկին այն զինծառայողներին (նրանց հավասարեցված անձանց), որոնք 2021 թվականի ապրիլի 1-ից հետո մինչև սույն միջոցառման շրջանակներում աշխատանքի ընդունվելը «Եկամտային հարկի, շահութահարկի և սոցիալական վճարի անձնավորված հաշվառման համակարգում» առկա տեղեկատվության հիման վրա չեն հանդիսացել հարկ վճարող։ |
|  |
|  |
|  |
|  |  |
|  |  |
| **7. ՀՀ պաշտպանության նախարարություն**  | 23.03.2021թ․ |
| N ՊՆ/510/1480-2021 |
| Առաջարկում ենք նախագծի վերնագրում և ամբողջ տեքստում «գործազուրկ» բառը փոխարինել «` չաշ­խատող նախկին» բառերով։ | Ընդունվել է։ |